Source: https://netnews.com.mt/2020/06/23/homeless-u-taht-l-eta-bil-vizzju-tad-droga-frakkont-ta-swied-il-qalb-fil-qorti/
Timestamp: 2020-07-07 20:12:05+00:00
Document Index: 998708

Matched Legal Cases: ['Qorti ', 'Qorti\n', 'Qorti ', 'Qorti ', 'Qorti ', 'Qorti ', 'Qorti ']

Homeless u taħt l-età bil-vizzju tad-droga f’rakkont ta’ swied il-qalb fil-Qorti - NETnews
Homeless u taħt l-età bil-vizzju tad-droga f’rakkont ta’ swied il-qalb fil-Qorti
Rakkont ta’ swied il-qalb ġie rrakkontat fil-Qorti fejn żagħżugħ ta’ 17-il sena, mingħajr saqaf fuq rasu spiċċa l-Qorti minħabba li seraq ammont ta’ flus liz-zija ta’ ommu minħabba l-lublieba tad-droga.
Quddiem il-Maġistrat Josette Demicoli ħareġ li dan it-tifel spiċċa jorqod barra peress li l-ġenituri tiegħu u familjari oħra ma jriduhx fir-residenza tagħhom minħabba l-vizzju ta’ serq li għandu u dan minħabba li jieħu l-kokaina.
Fil-Qorti l-Maġistrat Demicoli, l-Ispettur Darryl Borg u l-Avukat tal-Għajnuna Legali Victor Bugeja għamlu l-almu tagħhom kollu fil-Qorti biex it-tfajjel jaqbad it-triq it-tajba.
Saru diversi tentattivi biex huwa jsib saqaf fuq rasu fejn anke sar kuntatt man-nanna tiegħu fil-Mellieħa u anke ma’ anzjan li joqgħod l-Imsida, fejn skont iż-żagħażugħ, dan kien anke jipprovdilu l-ikel.
Minkejja dawn it-tentattivi kollha, xorta ma nstabitx residenza, anke temporanja minkejja t-tentattivi kollha tad-difiża u l-Prosekuzzjoni. L-Avukat Bugeja talab lill-Qorti biex isir pre-sentencing report fil-konfront tal-akkużat u uffiċjal tal-probation jagħmel minn kollox biex iwittlu t-triq il-quddiem.
L-akkużat ammetta li wettaq ir-reat ta’ serq li huwa ta’ aktar minn €233 iżda anqas minn €233 għad-dannu taz-zija ta’ ommu nhar il-Ġimgħa li għaddew. Għalissa iż-żagħżugh se jkun qed jgħix fil-Faċilità Korrettiva ta’ Kordin.
Mhux ħati ta’ feriti gravi fuq raġel u feriti ħfief fuq mara wara ġlieda
L-ikbar lotterija fid-dinja għandha jackpot ta’ €130 miljun u int tista’ tirbaħ minn Malta!
Nuqqas ta’ koordinament fix-xogħlijiet ta’ toroq u d-deal jinten tal-Montenegro
Tliet snin ħabs għall-immigrant li kien involut fi ħruq ta’ karozza lussuża
L-elezzjoni għad-Deputy Leader tal-PL fit-18 ta’ Lulju
L-ittra tar-riżenja ta’ Chris Cardona…żewġ linji
L-Ispettur Zahra jikkonferma li t-tabib Vella għadda ittra bejn Schembri u Fenech
Il-mini-budget ma solviex il-problema fl-ekonomija
Il-Ministru Michael Farrugia jiddefendi l-windfarms tal-Montenegro
Protesta titlob għall-verità u l-ġustizzja
“L-istituzzjonijiet huma fraġli” – l-Ombudsman
Il-faċċata tal-gazzetta ‘il-mument’
Il-Prim Ministru għandu jkeċċi issa lil Joseph Muscat u Konrad Mizzi